Ponte Carreira, Gafoi, Frades

Ponte Carreira é un lugar da parroquia de Gafoi no concello coruñés de Frades, na comarca de Ordes. Segundo o IGE, en 2022 tiña 174 habitantes (85 homes e 89 mulleres), o que supón unha diminución respecto do ano 2009 cando tiña 201 habitantes. Sitúase xunto a Ponte Carreira (Ledoira, do outro lado do rego do Porto) e A Ponte Carreira (Pastor, O Pino, do outro lado do río Tambre).

 Xeografía 

 Situación 
Atópase a 26 km de Santiago de Compostela, a 55 da Coruña e a 18 de Ordes. Sitúase nun lombo do val do río Tambre, a uns 290 m de altitude. Recibe o nome por unha ponte que cruza o río. Os seus habitantes están concentrados arredor da vella estrada N-634 en vivendas dos anos 1960 e 1970 principalmente, cando esta vila tivo o seu maior desenvolvemento debido ao paso da estrada e ao aumento de volume do tráfico rodado.
 Demografía 
{{Gráfica de evolución|tipo=demográfica|anchura=700|nome=Ponte CarreiraDatos do INE.|2000|216|2001|213|2002|217|2003|209|2004|215|2005|205|2006|206|2007|208|2008|197|2009|201|2010|196|2011|181|2012|180|2013|175|2014|174|2015|172|2016|171|2017|174|2018|179|2019|164|2020|164|2021|163|2022|174|2023|184|notas=}}

 Economía 
Na actualidade, a vila actúa como centro da actividade económica e social da poboación do sur do concello de Frades, norte do concello do Pino e leste do concello de Oroso, contando con diversos bares e restaurantes, supermercados, tendas, pequenas industrias, centro de saúde, centro educativo, polideportivo e taxi.

 Historia 
Desde a metade do século XX, cando Ponte Carreira tivo un desenvolvemento espontáneo, houbo unha importante presión social por trasladar a capital municipal desde Cimadevila, a actual capital, -onde só hai un grupo de vivendas, a casa do concello, un bar e un tanatorio- ao lugar de Ponte Carreira (caso similar ao ocorrido no concello veciño de Oroso co núcleo de Sigüeiro).

O desenvolvemento da vila viuse truncado na década de 1990, cando a N-634 foi desviada do centro da vila, decaendo a prosperidade do lugar.

 Galería de imaxes 

 Lugares e parroquias 
 Lugares de Gafoi 

 Parroquias de Frades 

 Notas 

Categoría:Lugares de Frades
Categoría:Lugares divididos entre dúas parroquias
Categoría:Lugares divididos entre dous concellos